Publication: Magyar Közlöny
Issue: MK-1998-44 (Year: 1998, Number: 44)
Era: 1990-2004
Section: 
Paragraph Index: 44

3. A jelen Egyezmény végrehajtása során létrejött bármely találmány azon jogi személy tulajdonát képezi, amelynek szellemi erőfeszítései nyomán a nevezett adatok létrejöttek, vagy amely jelentős mértékben hozzájárult a felfedezéshez. Az ESA-t és a Magyar Űrkutatási Irodát fel kell jogosítani arra, hogy térítésmentesen, nem kizárólagos és visszavonhatatlan engedéllyel használják a szerződő Felek vagy az alvállalkozók találmányait saját programjaik megvalósítása érdekében az űrkutatás, az űrtechnológia és azok alkalmazásai területén. Ez nem jogosítja azonban fel őket arra, hogy a fentiektől eltérő célok megvalósítása érdekében további alhasználati engedélyeket adjanak ki.

Source: https://magyarkozlony.hu/hivatalos-lapok/59acd5c40abdb14e98978a4352e6a33475747d4a/dokumentumok/13a8437aa9f3dfeda1cbc1333ade06256942c2fe/letoltes